b'\n_START_ARTICLE_\nValerij Ivanovi\xc4\x8d Tokarjev\n_START_SECTION_\n\xc5\xbdivljenjepis\n_START_PARAGRAPH_\nTokarjev je leta 1973 kon\xc4\x8dal Vi\xc5\xa1jo \xc5\xa1olo voja\xc5\xa1kih pilotov v Stavropolu. Leta 1982 je kon\xc4\x8dal \xc5\xa1olanje v Vadbenem sredi\xc5\xa1\xc4\x8du preskusnih pilotov in diplomiral na Letalski akademiji Jurija Aleksejevi\xc4\x8da Gagarina. Magistriral je s podro\xc4\x8dja dr\xc5\xbeavne administracije na Narodni ekonomski akademiji, ki je priklju\xc4\x8dena vladi Ruske federacije v Moskvi._NEWLINE_Leta 1987 so ga izbrali v kozmonavtsko skupino za presku\xc5\xa1anje in letenje raketoplana Buran. Od leta 1994 je bil poveljnik skupine kozmonavtov za letalske sisteme. Ko so leta 1997 program Buran ukinili, so Tokareva izbrali za preskusnega pilota v Vadbenem kozmonavtskem sredi\xc5\xa1\xc4\x8du Jurija Aleksejevi\xc4\x8da Gagarina. 27. maja 1999 je kot strokovnjak odprave poletel v raketoplanu Discovery na njegovi odpravi STS-96 do Mednarodne vesoljske postaje (ISS)._NEWLINE_Tokareva so izbrali v nadomestno posadko Odprave 10 Mednarodne vesoljske postaje._NEWLINE_Tokarev je poro\xc4\x8den z Irino Nikolajevno, rojeno 25. februarja 1955. Imata h\xc4\x8di Oljo in sina Ivana.'